Krouet e voe E.V. e Naoned er bloavezhioù 80. Un hent etre Breizh ha Suomi (Finnland) o deus heuliet bepred E.V. ha paz eo istor o chengejadenn unan hir ha frouezhus a chañs hag a blijadur.    Stummet e voe ar strollad e penn kentañ gant daou Vreizhad eus an Naoned ha daou Naonedad a orin suomeg (finneg) dre o mamm. Goude disparti mantrus o zabouliner Harri, aet dan anaon dar 24 Ebrel 1997 diwar krign-bev ar gwad, adkemeret e voe ar bizhier gant Tof, ul Lorenad.    Hiriv an deiz ez eus e-barzh E.V. eta : Gweltaz (gitar, bombard, kan), Jari (gitar-boud, kan), Fakir (synteoù, boest an diaoul, eilkan) ha Tof (taboulinoù).    Leun a energiezh, a bersonelezh eo  o sonerezh, melodius ha trouzus, rock hag hengounel, gwezh kalet ha gwezh all kounnaret, gwezh all ivez sioul ha prest evit an dañs gant an akordeoñs hag ar bombard. Ur meskaj soutil gant desibeloù a ro da sonioù E.V. ur vlaz ispisial, arbennik-kenañ.    Ar rock breizhek-mañ a vez sonet war al leurenn gant an hucherien daonet-se damnoazh e kiltoù gwenn ha du.    Testennoù E.V. a vez skrivet ha kanet peurliesañ e Brezhoneg (evel-just) hag e Suomeg, hag ul lodenn vihan e Galleg ivez.  Nint ket sanket e pradoù kloz an Hengoun met, kentoch, e birvilh ur varzhoniezh pemdeziek.    Muioch eget 700 abadenn e Breizh, e Bro Chall hag en Europa o deus sonet, a-gevret gant strolladoù ken disheñvel ha TRI YANN, ALAN STIVELL, GILLES SERVAT, DAN AR BRAZ pe, choazh , SIMPLE MINDS, NOIR DESIR, LOUISE ATTAQUE,LES INNOCENTS. A-hed an tri bloavezh diwezhañ o deus kemeret perzh e meur a zastumadeg sonerezh keltiek.    War-lerch DISTRUJ e 1992, REUZ e 1994, HUCHAL e 1996, enrollet e  voe war al leurenn, e-kerz an hañv 1998 ur bevare pladenn anvet MAR PLIJ . Ar bemvet a zo war ar stern memestra evit bezañ embannet e-kerz bloavezh 2000.    Un droiad o deus graet ivez e Chwevrer 1999 e Bro-Suomi etre bro ar Samed (Laponed) ha Helsinki e kompagnunez mignoned dezho hollvrudet en o bro Pauli Hanhiniemen Perunateatteri.    Al leurenn eo ar pep pouezhusañ evit E.V. ha plijadur-ruz a vez bepred ! Gwir eo, buan e vez kaset da get ardoù tristañ an arvesterien gant ar sonerien-se  ha gant o sonerezh.    Plijadur, pa lâran deoch ! Plijadur !